CELEX: 62010CN0191
Language: da
Date: 2010-04-19 00:00:00
Title: Sag C-191/10: Anmodning om præjudiciel afgørelse indgivet af Cour de cassation (Frankrig) den 19. april 2010 — Société Rastelli Davide og C. mod Jean-Charles Hidoux, som kurator i selskabet Médiasucre international

19.6.2010   
            
            
               DA
            
            
               Den Europæiske Unions Tidende
            
            
               C 161/36
            
         
      Anmodning om præjudiciel afgørelse indgivet af Cour de cassation (Frankrig) den 19. april 2010 — Société Rastelli Davide og C. mod Jean-Charles Hidoux, som kurator i selskabet Médiasucre international
      (Sag C-191/10)
      (2010/C 161/55)
      Processprog: fransk
      
         Den forelæggende ret
      
      Cour de cassation
      
         Parter i hovedsagen
      
      
         Sagsøger: Société Rastelli Davide og C.
      
         Sagsøgt: Jean-Charles Hidoux, som kurator i selskabet Médiasucre international
      
         Præjudicielle spørgsmål
      
      
                  1)
               
               
                  Når en ret i en medlemsstat indleder en hovedinsolvensbehandling af en skyldner under henvisning til, at centret for skyldnerens hovedinteresser er beliggende på denne stats område, er forordning (EF) nr. 1346/2000 af 29. maj 2000 om konkurs (1) da til hinder for, at denne ret anvender en bestemmelse i national ret, som giver den kompetence til at udvide insolvensbehandlingen til at omfatte et selskab, hvis vedtægtsmæssige hjemsted er beliggende i en anden medlemsstat, alene på grundlag af konstateringen af, at der er sket en sammenblanding af skyldnerens aktiver og dette selskabs aktiver?
               
            
                  2)
               
               
                  Hvis søgsmålet med henblik på udvidelse skal opfattes som en indledning af en ny insolvensbehandling, som, for at retten i den medlemsstat, i hvilken sagen først er indbragt, kan træffe afgørelse, er underlagt en betingelse om, at der føres bevis for, at det selskab, som er omfattet af udvidelsen, har centret for sine hovedinteresser i denne stat, kan et sådan bevis da følge af den blotte konstatering af, at der er sket en sammenblanding af aktiverne?
               
            
         (1)  EFT L 160, s. 1.